Ætlar að róa einn og óstuddur yfir Atlantshafið milli þriggja heimsálfa Á Ósi II í Hvalfjarðarsveit býr kafarinn og ofurhuginn Kjartan Jakob Hauksson . Kjartan hefur eytt drjúgum stundum neðansjávar frá því hann byrjaði í atvinnuköfun 1976 og hefur m.a. síðustu tvo áratugina komið nálægt lagningu allra sæstrengja við landið í fyrirtæki sem hann rekur með bróður sínum . Kjartan var talsvert í fréttum fyrir nokkrum árum þegar hann varð fyrstur manna til að róa einsamall á árabáti í kringum Ísland . Þurfti reyndar að endurnýja bátinn einu sinni þegar hann mölbrotnaði í hafróti við Hornstrandir . Þrátt fyrir að takast á við hættuleg verkefni segist Kjartan Jakob vera varkár maður , hafi alltaf í sínum aðgerðum við djúpköfun og allri sjómennsku haft varann á . Nú er í uppsiglinu hjá Kjartani enn eitt ævintýrið sem fólk rekur trúlega í rogastans yfir þegar það heyrir af . Undirbúningur þessa verkefnis byrjaði fyrir ári og er um þessar mundir á fullu skriði . Kjartan ætlar einn síns liðs og óstuddur að róa þvert yfir Atlantshafið á árabáti milli þriggja heimsálfa ; Evrópu , Afríku og Norður-Ameríku , nokkuð sem enginn maður hefur gert hingað til . Í þessa för ætlar hann að leggja í októbermánuði eftir ár , en þennan árstíma telur Kjartan og hans sérfræðingar heppilegan til leiðangursins , staðvindar verði nýttir sem leiði og sætt lagi á milli fellibylja sem flestir eiga þó að vera afstaðnir á þessum tíma . Áætlað er að þessi mikli róður taki um fjóra mánuði , og er þessi vegalengd álíka löng og frá Reykjavík til Kína . Þessa leið ætlar Kjartan að fara á handaflinu einu saman , ekki verður seglarða eða mastursbútur um borð . Ítarlega er rætt við Kjartan í Skessuhorni sem kemur út á morgun .